Muborak tumani hokimiga hayfsan berildi

Qashqadaryo viloyati Muborak tumani hokimi Akram Oripovga hayfsan berilgani ma'lum qilindi. Bu haqda viloyat hokimligi axbrot xizmati xabar berdi.
Ma'lum qilinishicha, viloyatda hokim rahbarligida 14 fevral kuni yig'ilish o'tkazilgan. Jarayon davomida faoliyatidagi kamchiliklar, tadbirkorlar va fuqarolar murojaatlariga e'tiborsiz qaragani uchun Muborak tumani hokimi Akram Oripovga hayfsan berilgan.
Ma'lumot o'rnida, 2021 yil 9 iyun kuni xalq deputatlari Muborak tumani kengashining navbatdan tashqari sessiyasi bo'lib o'tgan. Unda tashkiliy masala ko'rib chiqilgan va lavozimidan olingan Ulug'bek Ernazarov o'rniga tuman hokimi etib Aripov Akram Oromovich tasdiqlangan.
Bungacha Akram Oromovich Qarshi tumani hokimining qishloq va suv xo'jaligi masalalari bo'yicha o'rinbosari lavozimida ishlab kelgan.
Avvalroq Qoraqalpog'istonda Prezident topshiriqlari yuzasidan o'z vaqtida zarur choralar ko'rmagan 4 nafar vazirga hayfsan berilgandi. Shavkat Mirziyoev raisligida davlat mulki ob'ektlarini xususiylashtirish borasida 2022 yilda amalga oshiriladigan ustuvor vazifalar yuzasidan videoselektor boshlandi. Unda Sirdaryo va xorazm viloyatlari hokimlariga hayfsan e'lon qilingandi.